**J. W. Goethe, Faust** (branje: najprej 1. del – levo, zatem desno in tako naprej)

**Noč**

*V visokoobokani tesni starinski sobi se preseda Faust nemirno na svojem sedežu za pisalno mizo. Eugene Delacroix:*

|  |  |
| --- | --- |
| 1. **del** | |
| FAUST: Joj, vso filozofijo že  in jus in medicino z njo  sem preštudiral in, gorje,  teologijo prav tako.  Po težkem trudu zdaj ne vem  za las več, revež, kot pred tem.  Magister in doktor pripoznan  deset let že vlačim z dneva v dan  sem, tja, gor, dol, kot gre kolovoz  učenosti, svoje učence za nos -  poti k resnici pa ni nobene.  To bolj kot kaj v obup me žene.  Vzdigujem se res nad različne šušmarje,  magistre, doktorje, farje in pisarje,  dvom me ne grize, vest greha ne  miril dobrotni tolažnik:  Ko bi le prost zdaj vrh gora  užival tvojo luč z neba,  z duhovi nad skritimi brezni plaval, | očita,  pekel in zlodej me ne plašita -  in vendar oropan sem veselosti:  kaj, ko nimam prave modrosti,  kaj , ko nikomur ni moje učenje  ne v korist ne v spreobrnjenje.  Povrh celo revščina me tišči,  svet ne pozna me in ne časti;  še pes ne bi maral tako živeti:  V magiji zdaj iščem si razodetij:  morda mi le čudovita moč  duhov razsvetli skrivnostno noč,  da ne bi za prazne besede se gnal  in, kar ne vem, drugim dopovedoval,  da bi spoznal na svoje oči  to, kar svet v tečajih drži,  to, kar ga giblje in kar ga obnavlja,  da ne bi bil norec, ki čas zapravlja.  O mesec, ko bi bil nocoj  v trpljenju zadnjikrat z menoj,  ti, ki prišel neštetokrat  si opolnoči me obiskovat  in bedečega me sredi knjig  po tratah se v tihem blišču poigraval,  in vse navlake znanja rešen |
| **2. del** | |
| MEFISTO: Dokdaj le z žalostjo se igral boš,  ki kot kragulj razjeda ti srce?  Glej, v družbi, še v najslabši, brž spoznal boš,  da človek si le sredi nje.  Ne gnal zato bi rad  te med drhal, tega ne sodi:  Res, k veliki gospodi  ne spadam zaenkrat:  pa vendar, če te mika  me vzeti za vodnika,  z menoj se odpravi:  Tovariš ti bom pravi,  in kar boš želel kdaj,  kot hlapec ti bom spolnil in strežaj:  FAUST: Povej! In kaj pač hotel bi v zameno?  MEFISTO: Čemu takoj to? Moj namen je čist.  FAUST: Ne, ne! Vem, da je zlodej egoist,  in da ne bo za prazno ceno  se ubadal drugemu v korist.  Oznani hitro svoj pogoj!  Ni varno biti prezaupljiv s teboj.  MEFISTO: Jaz ti bom tukaj zvesto se pokoril,  na vsak tvoj mig se trudil, kot le znam;  ko pa se bova našla tam,  boš ti enako meni storil.  FAUST: Kdo tam za oni svet sprašuje?  Če se sedanji v nič sesuje,  lahko po njem se drug spočne.  Samo ta zemlja mi je vir sladkosti,  to sonce mi je luč v temi bridkosti,  po uri, ki slovo mi narekuje,  nebo, pekel lahko se odpre.  Če ljubil bo, me briga malo,  ali sovražil tisti svet,  in ni mi mar, če bi veljalo,  da bo še tam človeški red:  MEFISTO: S to vero se pogumno odloči:  In jaz sladil ti bom čas pričujoči  z vrsto nevidenih darov.  Vsak dar, ki bom postregel z njim, bo nov. | FAUST: Le s čim boš, revež, mi postregel?  neutrudno iščoči duh človekov, si ga obsegel  sploh kdaj, ti klavrni pajdaš?  Daš jed morda, ki ne nasiti, daš  rdeče zlato, ki ti zbeži  podobno srebru živemu iz dlani,  daš igro, kjer zastonj igraš,  dekle, ki se smehlja vabeč  sosedu, ko še strast v objemu hlini,  božansko slast časti, ki plameneč  kot meteor utone v praznini?  Sad daj, ki zgnije, prej ko je v rokah!  Drevo daj, ki brsti v večni pomladi!  MEFISTO: Teh tvojih želj me res ni strah,  na voljo so ti vsi zakladi.  Pa, ljubi, doba pride za vse nas,  ko gledamo po zložnejšem užitku.  FAUST: Če v miru legel kdaj bom k lenemu počitku,  kar naj napoči smrtni čas:  Če boš hinavsko me osleparil,  da samovšečnost me navda,  če boš z užitkom me opeharil,  kar naj se zame svet konča!  Na to pač grem!  MEFISTO: Udari!  FAUST: Prav! Velja!  Če bom trenutek kdaj poprosil:  Kako si vendar lep! Postoj!  rad zanaprej bom spone nosil,  takrat boš zmagal nad menoj!  Takrat slovo ne bo boleče,  naj zazvoni mrtvaški zvon,  kazalec pade, ura izteče,  takrat naj sonce gre v zaton! |
| **3. del** | |
| **Ječa**  *Faust s šopom* ključev *in s svetilko v roki pred železnimi vratci*  MARJETKA (kleče): Kdo ti je, rabelj, dal to moč  nad menoj v trpljenju!  Prišel si, ko je trda noč.  Rotim te, pusti me pri življenju!  Ne bo dovolj zgodaj, ko bo dan?  *(Vstane.)*  Tako sem mlada, in kraj je že izbran  kjer bom smrt prestala!  Lepota, gorje, mi je grob izkopala!  Blizu je bil ljubi, zdaj je bogvekje;  strgan je venec, rože v prahu leže.  Ne! Ne grabi *me!* Pusti me iz rok!  Kaj sem ti naredila, moj Bog!  Joj, ne trpinči me s takšno togoto!  Kdaj si me srečal prej, ubogo siroto?  FAUST: In jaz naj prenesem to grozoto?  MARJETKA: Vem, ne zbežim več pred teboj.  Dovoli vsaj, da se otrok napije.  Vso noč sem ga pestovala nocoj,  pa vzeli so mi ga proč iz hudobije,  in da sem ga ubila, kriče za menoj.  Le ko bi kamen zdaj šel s srca!  Kako grdi so ljudje! Še pesem so zložili!  Stara povest se tako skonča;  kaj so res uganili?  FAUST *(poklekne prednjo):*  Daj ljubemu, da ti noge objame,  verige sramote s členkov sname!  MARJETKA *(plane na kolena zraven njega):*  Prosiva kleče Boga, naj pomaga!  Glej, tam izpod praga  kot snopi ognjeni  že vrejo plameni!  Tam hruje  pekel in v njem vstaja  hudič in rjuje!  FAUST *(na glas):*  Marjetka! Marjetka! | |